b'\n_START_ARTICLE_\nJuliana (dikt)\n_START_PARAGRAPH_\nJuliana er et angelsaksisk dikt fra middelalderen som ble bevart i manuskriptet Exeterboken, som ogs\xc3\xa5 rommer en rekke andre angelsaksiske dikt. Juliana er et av fire signerte dikt tilskrevet den mystiske poeten Cynewulf. Det er hans lengste dikt og best\xc3\xa5r av 731 verselinjer, skj\xc3\xb8nt ved en tid ble manuskriptet \xc3\xb8delagt slik at det er sannsynlig at to st\xc3\xb8rre deler av teksten, tilsvarende 130-140 linjer har g\xc3\xa5tt tapt for ettertiden. Som ved Cynewulfs andre verker er en karakteristisk runesignatur funnet inneflettet i de avsluttende linjene i teksten._NEWLINE_Diktets handling er om en helgens liv presentert i angelsaksisk poesi med bokstavrim. Det er bevart som en enkeltst\xc3\xa5ende kopi i Exeterboken, og er overf\xc3\xb8rt i en sen vestsaksisk dialekt, men det er noen lingvistiske abnormiteter i teksten som indikerer at diktet opprinnelige ble skrevet i en angliansk dialekt. Cynewulf synes \xc3\xa5 ha trukket sin Juliana fra en latinsk helgenbiografi, Livet til Juliana, om sankt Juliana av Nikomedia, som siden ble trykket i Acta Sanctorum (p\xc3\xa5begynt i 1643) av Jean Bolland._NEWLINE_Fortellingen i diktet forklarer f\xc3\xb8lgende: Juliana var en adelskvinne som levde p\xc3\xa5 keiser Maximian (d\xc3\xb8d 310) da en senator ved navn Eleusius ber om hennes h\xc3\xa5nd for ekteskap. Hun avviser ham da han er hedning og et ekteskap ville komme i konflikt med hennes kristne tro. Eleusius og hennes far g\xc3\xa5r sammen om \xc3\xa5 piske henne til \xc3\xa5 ombestemme seg og deretter f\xc3\xa5r henne fengslet. I fengselet blir hun bes\xc3\xb8kt av djevelen i skikkelse av en engel som ber henne om underkaste seg hennes ektemann og bli hedning. Juliana ber til Gud for r\xc3\xa5d og hun blir besvart av en stemme som r\xc3\xa5der henne om \xc3\xa5 gripe fatt i engelen og forlange sannheten. Etter \xc3\xa5 ha gjort s\xc3\xa5 f\xc3\xb8lger et lengre utdrag hvor djevelen innr\xc3\xb8mmer til alle onde d\xc3\xa5der den har gjort gjennom historien. Den neste dagen fors\xc3\xb8ker Eleusius \xc3\xa5 henrette Juliana ved \xc3\xa5 brenne henne og senke henne i kokende bly. Hun overlever begge deler uskadd grunnet n\xc3\xa6rv\xc3\xa6ret av en hellig engel som beskytter henne. Til slutt blir hun halshugget, og lider s\xc3\xa5ledes en d\xc3\xb8d passende for en martyr. Eleusis drukner deretter p\xc3\xa5 en sj\xc3\xb8reise mens Julianas kropp blir \xc3\xa6refullt brent med innholdet av en helgenseremoni._NEWLINE_Historien fortalt av Cynewulf avviker lite fra den latinske kilden han sannsynligvis benyttet og har den har den samme progresjon og uttrykksm\xc3\xa5ter. Det er likevel noen sm\xc3\xa5 ulikheter som kan nevnes: Eleusius er portrettert som langt mer uhyggelig og intolerant i sin oppf\xc3\xb8rsel. I Acta Sanctorum blir Eleusius fremstilt som en medgj\xc3\xb8rlig mann villig til \xc3\xa5 akseptere kristendommen s\xc3\xa5 lenge han slipper \xc3\xa5 bli d\xc3\xb8pt. En praksis som ville skape vanskeligheter for ham som senator. I Cynewulfs versjon er han en ivrig hedning som villig dyrker hedenske guder, og hans tro i \xc2\xabdjevelinspirerte idoler\xc2\xbb er lik Julianas tro i hennes egen kristne Gud. S\xc3\xa5ledes polariserer Cynewulf Juliana og Eleusius p\xc3\xa5 en m\xc3\xa5te som er analogt til konflikten mellom det gode og det onde. En annen forskjell er forfatterens omg\xc3\xa5else av Julianas fastholdenhet i Acta Sanctorum at hun vil kun gifte seg med Eleusius om han blir prefekt. Dette ble sannsynligvis omg\xc3\xa5tt av Cynewulf for \xc3\xa5 vise Juliana som en blankpusset helgen, og ytterligere forst\xc3\xb8rre hennes polarisering til Eleusius._NEWLINE_Det er sagt at Cynewulfs Juliana synes \xc3\xa5 mangle den f\xc3\xb8lelsesmessige kraft og fantasi som hans \xc3\xb8vrige dikt. Spr\xc3\xa5ket synes \xc3\xa5 v\xc3\xa6re \xc2\xabmindre utarbeidet\xc2\xbb, men opprettholder fortsatt den retoriske kyndighet som ellers preget ham. Som i hans dikt Elene blir den angelsaksiske tradisjonen med \xc3\xa5 plassere figurene og hendelsene i fortellingen i en heroisk setting opprettholdt. Juliana er feiret som en martyr som overvinner djevelens tiln\xc3\xa6rming.'